text: জিনমিত্র একজন ভারতীয় বৌদ্ধ পন্ডিত ছিলেন যিনি তিব্বত সম্রাট খ্রি-স্রোং-ল্দে-ব্ত্সানের শাসনকালে তিব্বতের সম-য়ে বৌদ্ধবিহারে যাত্রা করে জ্ঞানগর্ভ ও দেবচন্দ্র নামক ভারতীয় বৌদ্ধ পন্ডিতদের সাথে কারণ্ডব্যূহসূত্র ও মহাযান মহাপরিনির্বাণ সূত্র সহ বেশ কিছু সংস্কৃত গ্রন্থের তিব্বতী ভাষায় অনুবাদ করেন। তিনিয়াচার্য দানশীল ও শীলেন্দ্রবোধি নামক ভারতীয় বৌদ্ধ পন্ডিতদের সাথে একটি সংস্কৃত-তিব্বতী অভিধান রচনা করেছিলেন এবং নাগার্জুন রচিত প্রতীত্যসমুৎপাদহৃদয়কারিকা নামক গ্রন্থটির তিব্বতীতে অনুবাদ করেছিলেন। তিব্বতী পন্ডিত জ্ঞানসেনের সাথে তিনি অভিধর্মসমুচ্চয়ব্যাখ্যা নামক গ্রন্থের তিব্বতী ভাষায় অনুবাদ করেছিলেন।
  
  তথ্যসূত্র 
  
  বিষয়শ্রেণী:ভারতীয় বৌদ্ধ
title: জিনমিত্র